Minst 87 drept i brutalt islamistangrep i Nigeria
Opprørerne stakk også en rekke hjem og bygninger i brann. Flere vitner sier at islamistene sperret av veier og skjøt folk som forsøkte å flykte. - 87 døde mennesker ble funnet i bushen, og våre folk leter fortsatt etter flere, sier Saidu Yakubu, som jobber for miljøvernmyndighetene i området. Onsdag sa den nigerianske hærenat de drepte 150 medlemmer av Boko Haram i et angrep mot en av islamistbevegelsens leirer forrige uke. Regjeringen innførte i midten av mai i år unntakstilstand i Borno. Samtidig ble mobilnettet i delstaten stengt for å gjøre det vanskeligere for ulike Boko Haram-grupper å samordne sin virksomhet. Dette har også gjort det vanskeligere for mediene å følge med på utviklingen i krigen mellom regjeringen og islamistene. Siden 2009 er rundt 1500 mennesker drept i voldshandlinger nord iNigeria, der Boko Haram har stått bak angrep spesielt mot kristne.
Minst 87 mennesker ble drept da islamister fra terrororganisasjonen Boko Haram gikk til angrep nordøst i Nigeria tirsdag.